《过圣俞饮》
宋代·刘敞

积雨不出门，局促如井蛙。初晴强人意，今日来君家。

下马笑握强，埽阶去尘沙。银瓶拨醅酒，紫碗双井茶。

黄雀随素鲂，安榴杂木瓜。举非一方物，远或万里遐。

不知王侯宅，此味何以加。扶疏庭下槐，灿烂盘中花。

春事岂不多，游览何必赊。与公平生亲，总角见发华。

饮当外形骸，语当恕喧哗。纵心倒所诣，相对白日斜。

江韩亦我徒，但恨宿约差。愿使公多财，此乐宁有涯。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。